|  |
| --- |
| A vallás, a művészet és a design |
| **Elméleti előadás olvasószemináriummal MA** |
| ***Veres Bálint, Körösvölgyi Zoltán*** |
| Moholy-Nagy Művészeti EgyetemElméleti Intézet |
| 2019. őszi félév, csütörtök, 10:00-12:10 |
|  |
| Kód: M-AE-201, M-SZ-101 |
| A kurzus kreditértéke: 5 |
| Heti óraszám: 3 |
| Előtanulmányi követelmény: |
| A számonkérés formája: folyamatos |
| Konzultáció: csütörtök, 14:00 |
| E-mail: veresbal@mome.hu |

Kultúránkban a nyíltan vallási célú műalkotások létrehozása a művészek részéről épp oly ritka és marginális jelenség, mint az egyházi intézmények érdeklődése a kortárs művészetek iránt. Vallás és művészet látszólag régóta külön utat járnak, s köszönik, megvannak egymás nélkül. Mindeközben azonban a művészeket, designereket és közönségüket átható spirituális (sőt nem egyszer egyenesen vallási) érdeklődés a történészek és szociológusok minden korábbi prognózisának ellentmond: a szekularizáció korszakában a transzcendencia (a világ metafizikai értelmének, Istennek, a moralitás eredetének, a vallási rítusoknak, stb.) kérdései mit sem veszítettek aktualitásukból, noha művészeti megfogalmazódásuk és a designkultúrában történő felbukkanásuk módjai és terepei jelentősen átrendeződtek a vallás nagy korszakaihoz képest.

Ezt a meglehetősen sok szálon futó, egyszerűnek semmiképp sem mondható problémahalmazt igyekszünk közös munkával egy kicsit felfejteni ebben a félévben – művészeti, design- és médiumelméleti, szociológiai és (elsősorban keresztény) teológiai szempontokat követve.

A kurzus első szakaszában elsősorban a design és kortárs populáris kultúra jelenségeire fókuszáltunk, második felében a magas művészet kerül terítékre, melyhez vezérfonálként James Elkins frissen magyarra fordított könyvének kéziratát fogjuk használni.

**A kurzus során tárgyalt főbb témakörök**

1. A modernitás és a vallás
2. A kortárs vallási tapasztalat formái
3. A műalkotás, a design valamint a giccs esztétikai és vallási értékdimenziója
4. Vallásos művészek, vallásos művészet, és a vallási intézmények
5. Vallásos vagy spirituális?
6. Nem-vallásos művészet és a hívők, vallásos művészet és a nem-hívők
7. Műelemzések teológiai felhangokkal

**A kurzus teljesítésének feltételei**

Az órák látogatása (max. 3 hiányzás) és az azokon történő aktív részvétel. Az órai munkát kiegészítve a kurzus folyamán vagy annak végeztével a résztvevők egyénileg kivitelezett részeredményekkel (prezentáció vagy esszé) juthatnak aláíráshoz és érdemjegyhez.

**Szakirodalom**

AMMERMAN, Nancy T. (ed.), *Everyday Religion. Observing Modern Religious Lives*, Oxford University Press, 2007.

BELTING, Hans, *A hiteles kép. Képviták mint hitviták*, Budapest: Atlantisz, 2009.

BROWN, Frank Burch, *Good Taste, Bad Taste, and Christian Taste. Aesthetics in Religious Life*, Oxford University Press, 2000.

COBB, Kelton, *The Blackwell Guide to Theology and Popular Culture*, Oxford: Blackwell Publishing, 2005.

DAVIE, Grace: *A vallás szociológiája*, Pannonhalma: Bencés Kiadó, 2010.

DEBUYST, Frédéric: *A hely szelleme a keresztény építészetben*, Pannonhalma: Bencés Kiadó, 2005.

EISENSTEIN, Adèle & VARGA Mátyás: *Az ikontól az installációig*, Pannonhalmi Főapátság, 2008.

ELKINS, James: *On the Strange Place of Religion in Contemporary Art*, New York & London: Routledge, 2004.

ELKINS, James & MORGAN, David: *Re-Enchantment*, New York & London: Routledge, 2009.

FISH, Stanley: „One University under God?“ in *The Chronicle of Higher Education*, 2005/1.

GULYÁS Gábor: *Messiások.* *A nyugati ember és a megváltás gondolata a modern és kortárs vizuális művészetekben*, Debrecen: MODEM, 2010.

GROYS, Boris „A vallás a digitális reprodukció korában”, *Medium Religion: Faith. Geopolitics. Art.* (szerk. Boris Groys, Peter Weibel) Köln: Verlag der Buchhandlung Walther König, 2011, 22–29.o. – kiadatlan fordítás

HOWES, Graham, *A szakralitás művészete*, Pannonhalma: Bencés Kiadó, 2011.

MACGREGOR, Neil, *Seeing Salvation: Images of Christ in Art*, London: BBC, 2000.

MCINTYRE, Elisha, „Rescuing God from Bad Taste: Religious Kitsch in Theory and Practice”, *Literature & Aesthetics* 24 (2) December 2014

MORGAN, David, „Recognizing Jesus: Visuality and the Study of Religion”, *How to Research Religion: Methods in Practice,* (ed. Linda Woodhead), Oxford: Oxford University Press, 2017.

SPACKMAN, Betty, *A Profound Weakness. Christianity and Kitsch*, Piquant Editions, 2005.

TAYLOR, Victor E., *Para/Inquiry. Postmodern Religion and Culture*, London & New York. Routledge, 2000.

TUCHMAN, Maurice, *Hidden Meanings in Abstarct Art*, in *The Spiritual in Art. Abstract Painting, 1890-1985*, New York: Abbeville Press, 1995.

VARGA Mátyás: *Nyitott rítusok. Kortársunk-e a művészet?*, Budapest: Vigilia, 2008.

VISKY András, „A csaknem-Istenről és a valóságossá válásról (Beszéd a második parancsolatról)”, *Tízparancsolat?* (szerk. DÁVID István és VITUS-BULBUK István), Kolozsvár: Exit Kiadó, 2016, 32–40.o.

WEIBEL, Peter „A vallás mint médium – A vallás médiája”, *Medium Religion: Faith. Geopolitics. Art.* (szerk. Boris Groys, Peter Weibel) Köln: Verlag der Buchhandlung Walther König. 30–43.o, 2011 – kiadatlan fordítás

WILLIAMSON, Beth, *A Very Short Introduction to Christian Art*, Oxford University Press, 2004.